./data/phi0914/phi00140/phi0914.phi00140.perseus-lat1.xml
Titus Livius (Livy)
et quia prospere ibi res gesserunt,       supplicatio in unum diem decreta est   Ligurum       duo milia fere ad extremum finem provinciae Galliae, ubi castra Marcellus       habebat, venerunt, uti reciperentur orantes  Marcellus operiri eodem loco       Liguribus iussis senatum per litteras consuluit   senatus rescribere M Ogulnium praetorem Marcello iussit, verius fuisse consules, quorum provincia       esset, quam se, quid e re publica esset, decernere: tum       quoque non placere, si per deditionem  Ligures recipiat, receptis arma adimi; atque eos ad consules mitti       senatum aequum censere